recursal/SuperWikiNEXT-32B huggingface dataset:
Η **Διοικητική διαίρεση του Βασιλείου της Σερβίας** (*σερβικά : Административна подела Краљевине Србијеdummy*) είναι μια σειρά από διαιρέσεις της Σερβίας κατά την περίοδο 1890 - 1922.

Διοικητική διαίρεση 1890 - 1900
-------------------------------

Με τον νόμο της διοικητικής διαίρεσης της χώρας του 1890 το Βασίλειο της Σερβίας χωρίστηκε σε 15 διοικητικές περιοχές ή Οκρούγκ. Κάποιες από τις περιοχές του Πριγκιπάτου της Σερβίας έμειναν με τις ίδιες ονομασίες.

Η διοικητική διαίρεση του 1900
* Οκρούγκ Βάλιεβο
* Οκρούγκ Βράνιε
* Οκρούγκ Κραγκούγιεβατς
* Οκρούγκ Κράινα
* Οκρούγκ Κρούσεβατς
* Οκρούγκ Μοράβα
* Οκρούγκ Πίροτ
* Παραδουνάβια Οκρούγκ
* Οκρούγκ Ποζαρεβάτσκι
* Οκρούγκ Ρούντνικ
* Οκρούγκ Τιμότσκι
* Οκρούγκ Τοπλίτσκι
* Οκρούγκ Ούζιτσε
* Οκρούγκ Κρνορέτσκι
* Βελιγράδι
* Νις

Στις πόλεις Βελιγράδι και Νις δόθηκε το καθεστώς της ειδικής διαχείρισης.

Νόμος που τροποποιεί τη διοικητική διαίρεση του Βασιλείου της Σερβίας ψηφίστηκε το 1896. Η Σερβία και πάλι χωρίζεται σε 15 περιοχές, η μόνη διαφορά καταργήθηκε η ειδική διοικητική διαχείριση της πόλης Νις, καταργήθηκε η Οκρούγκ Κρνορέτσκι και στην θέση τους δημιουργήθηκε η Οκρούγκ Νίσαβα.

Διοικητική διαίρεση 1900 - 1922
-------------------------------

Με τον νόμο της 24 Ιανουαρίου 1900 η περιοχή Ποντρίνσκι χωρίζεται σε Οκρούγκ Βελιγραδίου και την Οκρούγκ Σμεντέρεβο. Και με τον νόμο της 10 Απριλίου 1902 δημιουργείτε η Οκρούγκ Τσατσάνσκι. Έτσι, για το χρονικό διάστημα από την απογραφή του 1910 το Βασίλειο της Σερβίας ήταν 17 διοικητικές περιοχές :

* Οκρούγκ Βάλιεβο
* Οκρούγκ Βράνιε
* Οκρούγκ Κραγκούγιεβατς
* Οκρούγκ Κράινα
* Οκρούγκ Κρούσεβατς
* Οκρούγκ Μοράβα
* Οκρούγκ Πίροτ
* Οκρούγκ Ποζαρεβάτσκι
* Παραδουνάβια Οκρούγκ
* Οκρούγκ Ρούντνικ
* Οκρούγκ Τιμότσκι
* Οκρούγκ Τοπλίτσκι
* Οκρούγκ Ούζιτσε
* Οκρούγκ Κρνορέτσκι
* Οκρούγκ Βελιγραδίου
* Οκρούγκ Νίσαβα
* Οκρούγκ Τσατσάνσκι

Με το νομοσχέδιο της 24 Αυγούστου 1913 με την απελευθέρωση του νότιου τμήματος του Βασιλείου (η λεγόμενη Παλαιά Σερβία) η Σερβία να διαιρείται σε επιπλέον 12 περιοχές και 45 επαρχίες. Ο Νόμος τέθηκε σε ισχύ μόλις με διάταγμα το 1919.

Οι νέες περιοχές ήταν : 

* Οκρούγκ Μπίτολα
* Οκρούγκ Μπρεγκαλνίτσι
* Οκρούγκ Ζβετσάνσκι
* Οκρούγκ Κοσσυφοπεδίου
* Οκρούγκ Κουμάνοβο
* Οκρούγκ Οχρίδας
* Οκρούγκ Πρίζρεν
* Οκρούγκ Πριγιεπόβτσκι
* Οκρούγκ Ράσκα
* Οκρούγκ Σκοπίων
* Οκρούγκ Τέτοβο
* Οκρούγκ Τίκβες

άλλες διοικητικές αλλαγές :

* Οκρούγκ Ράσκας και Ζβετσάνσκι
* Οκρούγκ Δυρραχίου

Δείτε
-----

* Διοικητική διαίρεση της Δημοκρατίας της Σερβίας
* Διοικητική διαίρεση του Πριγκιπάτου της Σερβίας
* Διοικητική διαίρεση της Ηγεμονίας της Σερβίας

Παραπομπές
----------

1. ↑  Ποπόβ, Σεντομίρ (2000). *Историја српске државности: Србија и Црна Гора нововековне српске државе*. САНУ. σελ. 34.
2. ↑  М. Јагодић, Уређење ослобођених области Србије 1912—1914: Правни оквир, Историјски институт САНУ, Београд 2010, 43.
Η **δεσποινίς Πελαγία** είναι λογοτεχνικό βιβλίο του Γ. Ξανθούλη με θέμα τη ζωή μιας μεσήλικης γυναίκας, της Πελαγίας.

Πλοκή
-----

Η δεσποινίς Πελαγία, η οποία έχει ένα πρόβλημα αναπηρίας εκ γενετής, εργάζεται σε μία βιομηχανία, σκληρά και με αφοσίωση, χωρίς κοινωνική και προσωπική ζωή.

Οι κοντινοί συγγενείς της είναι τα αδέλφια της και οι οικογένειές τους. Οι σχέσεις της Πελαγίας μαζί τους είναι αδιάφορες και χωρίς νόημα. Η ζωή, οι προτεραιότητες και ο τρόπος σκέψης της Πελαγίας αλλάζουν όταν απρόοπτα γεγονότα συμβαίνουν: κερδίζει το λαχείο, κληρονομεί περιουσία και γνωρίζει νέους ανθρώπους.

### Παρελθόν

Η Πελαγία αντικατέστησε τη μητέρα της στην ανατροφή των κατά δέκα χρόνια μικρότερων αδελφών της. Διέκοψε τις σπουδές της για να βοηθήσει την οικογένεια της. Παράτησε τον εαυτό της, σκλήρυνε, αποδέχτηκε την μοναξιά και τον φόβο σε μια Αθήνα που ο συγγραφέας περιγράφει ως αλλοτριωμένη και σκοτεινή.

### Παρόν

Η ανατροπή έρχεται στην ζωή της μετά από αναπάντεχα χρήματα τα οποία της δίνουν την δυνατότητα να προσπαθήσει να αλλάξει το παρόν της και το μέλλον της. Η επιλογή της καθορίζεται από το παρελθόν της και την εμπειρία του παρόντος που βιώνει.

 Τώρα πια, όσο και να ήθελε να ανήκει κάπου, δεν ανήκει πουθενά. 
Δεσποινίς Πελαγία 

Εκδόσεις «Τόπος», 2010, ISBN 978-960-6863-98-1.

Πηγές
-----

* Κωνσταντίνος Μπούρας (7 Απριλίου 2011). «Δεσποινίς ετών 60 με τα... τυχερά της». enet.gr. Ανακτήθηκε στις 14 Μαρτίου 2015.
* «Κουτσή, κουτσή γυναίκα/οκτώ και δύο, δέκα». ethnos.gr. 20 Φεβρουαρίου 2011. Ανακτήθηκε στις 14 Μαρτίου 2015. [*νεκρός σύνδεσμος*]
* Γρηγόρης Μπέκος (23 Ιανουαρίου 2011). «Πελαγία επί Κολωνώ». tovima.gr. Ανακτήθηκε στις 14 Μαρτίου 2015.
Εθνικό Πάρκο Νίζνιαγια Κάμα
Το **Εθνικό Πάρκο Νίζνιαγια Κάμα** (Ρωσικά:Национальный парк Нижняя Кама, Ταταρική Γλώσσα:Түбән Кама милли паркы) είναι ένα Εθνικό Πάρκο στο κέντρο της Ρωσίας, το οποίο βρίσκεται στις περιοχές *Tukayevsky* και *Yelabuzhsky* του Ταταρστάν.Ιδρύθηκε στις 20 Απριλίου 1991 για να προστατεύτουν τα κωνοφόρα δάση (κυρίως πεύκα) στις όχθες του ποταμού Κάμα.

Τοποθεσία
---------

Μάλι Μπορ
Η έκταση του εθνικού πάρκου Νίζνιαγια Κάμα είναι 26.601 εκτάρια.Το εθνικό πάρκο αποτελείται από τρεις απομονωμένες ομάδες. Δύο από αυτούς - Μάλι Μπορ και Ταναγιάφσκαγια Ντάχα - βρίσκονται κοντά στην πόλη Γιελαμπούγκα, στη δεξιά όχθη του ποταμού Κάμα, ενώ η τρίτη, η Μπολσόι Μπορ, βρίσκεται στη χερσόνησο στην αριστερή όχθη του ποταμού Κάμα, έξω από πόλη Ναμπερέζνι Τσέλνι.Στα όρια του πάρκου στο ποτάμι Κάμα έχει χτιστεί δεξαμενή.Η δεξιά όχθη του ποταμού είναι ψηλή, με χαράδρες.Ο ποταμός Τοϊμά είναι ο μεγαλύτερος παραπόταμος του ποταμού Κάμα μέσα στο πάρκο. Σε αντίθεση με την δεξιά όχθη η αριστερή όχθη του Κάμα είναι επίπεδη.Κάτω από το φράγμα υπάρχουν τα λιβάδια Κάμα.Τα λιβάδια Κάμα και άλλα λιβάδια τα οποία βρίσκονται στη δεξιά όχθη αυτής της περιοχής ανήκουν επίσης στο πάρκο.

Εθνικό Πάρκο Νίζνιαγια Κάμα

Πανίδα
------

Στο πάρκο Νίζνιαγια Κάμα υπάρχουν 41 είδη θηλαστικών.Τα μεγάλα θηλαστικά που είναι ευρέως διαδεδομένα στο πάρκο περιλαμβάνουν άλκες, ζαρκάδια, αγριόχοιρους, λύγκες, ασβούς, κάστορες ευρασίας και ρακούν.Υπάρχουν πολλά είδη νυχτερίδων, μερικά από τα οποία είναι σπάνια.Το πάρκο έχει πάνω από 190 είδη πτηνών (μερικά από αυτά είναι το γεράκι, ο σταχτοτσικνιάς και η γκρίζα κουκουβάγια), 6 είδη ερπετών(κοινή οχιά,κορονέλλα,κονάκι), 10 είδη αμφιβίων(χωματόφρυνος,χτενοτρίτωνας) και 16 είδη ψαριών(πέρκα,τσιπούρα,γατόψαρο).

Χλωρίδα
-------

Η περιοχή καλύπτεται από δάση.Δάση υπάρχουν επίσης μακριά από την ακτή, ως απομονωμένες συστάδες.Η θέση του πάρκου είναι στα σύνορα τριών κλιματικών υποζώνων.Γ' αυτό το λόγο υπάρχουν διαφορετικά είδη δέντρων με το πιο συνηθισμένο είδος να είναι το πεύκο (65,4% της δασικής έκτασης).Υπάρχουν επίσης σε ένα βαθμό 19% το δέντρο σημύδα και σε ένα 6% ένα είδος λεύκης το *aspen*.

Τουρισμός
---------

Το εθνικό πάρκο Νίζνιαγια Κάμα δέχεται έναν αρκετά μεγάλο όγκο επισκεπτών.Κατά τη διάρκεια του χρόνου διοργανώνονται αρκετές τουριστικές εκδρομές.Υπάρχουν αξιοσημείωτες διαδρομές κατά μήκος των δασών, καθώς και θαλάσσιες διαδρομές κατά μήκος των ποταμών.

Παραπομπές
----------

1. "Нижняя Кама Национальный парк" Αρχειοθετήθηκε 2020-01-30 στο Wayback Machine.
2. "Национальный Парк Нижняя Кама"
3. "Особо охраняемые природные территории России"
4. А. Кусый, ed. (2007). Национальный парки России: Северо-Запад и центр. Вокруг света (in Russian). Вокруг света. pp. 35–55.
Η **Ευρωπαϊκή Ομοσπονδία Δημοσιογράφων** (αγγ.: *European Federation of Journalists*) είναι η ευρωπαϊκή περιφερειακή οργάνωση της Διεθνούς Ομοσπονδίας Δημοσιογράφων. Είναι η μεγαλύτερη οργάνωση δημοσιογράφων στην Ευρώπη, εκπροσωπώντας περίπου 320. 000 δημοσιογράφους σε 71 δημοσιογραφικές οργανώσεις σε 43 χώρες. Έχει την έδρα της στις Βρυξέλλες.

Ιστορία
-------

Η ΕΟΔ δημιουργήθηκε το 1994 στο πλαίσιο του καταστατικού της ΔΟΔ για να εκπροσωπεί τα συμφέροντα των δημοσιογραφικών ενώσεων και ενώσεων και των δημοσιογράφων τους. Έχει αποκτήσει ανεξάρτητο νομικό καθεστώς (αριθμός: 0503. 985. 472) ως διεθνής μη κερδοσκοπική ένωση (AISBL, association internationale sans but lucratif) από τον Φεβρουάριο του 2013 σύμφωνα με τη βελγική νομοθεσία.

Δραστηριότητες
--------------

Η ΕΟΔ αγωνίζεται για τα κοινωνικά και επαγγελματικά δικαιώματα των δημοσιογράφων που εργάζονται σε όλους τους τομείς των μέσων ενημέρωσης σε ολόκληρη την Ευρώπη μέσω ισχυρών συνδικάτων και ενώσεων. Η ΕΟΔ προωθεί και υπερασπίζεται τα δικαιώματα της ελευθερίας της έκφρασης και της πληροφόρησης, όπως αυτά κατοχυρώνονται από το άρθρο 10 της Ευρωπαϊκής Σύμβασης για τα ανθρώπινα δικαιώματα, υποστηρίζει τα μέλη της για την προώθηση της συνδικαλιστικής ανάπτυξης, την προσέλκυση νέων μελών και τη διατήρηση ή τη δημιουργία περιβάλλοντος στο οποίο υπάρχει ποιότητα, δημοσιογραφική ανεξαρτησία, πολυφωνία, αξίες δημόσιας υπηρεσίας και αξιοπρεπής εργασία στα μέσα ενημέρωσης.

Η ΕΟΔ αναγνωρίζεται από την Ευρωπαϊκή Ένωση και το Συμβούλιο της Ευρώπης ως η αντιπροσωπευτική φωνή των δημοσιογράφων στην Ευρώπη. Έχει εγγραφεί στο μητρώο διαφάνειας της ΕΕ (αριθ. 27471236588-39). Η ΕΦΕ είναι μέλος της Εκτελεστικής Επιτροπής της Ευρωπαϊκής Συνομοσπονδίας Συνδικάτων (ETUC).

Η ΕΟΔ αναγνωρίζεται από την Ευρωπαϊκή Ένωση, το Συμβούλιο της Ευρώπης και την Ευρωπαϊκή Συνομοσπονδία Συνδικάτων ως η αντιπροσωπευτική φωνή των δημοσιογράφων στην Ευρώπη.

Παραπομπές
----------

1. ↑  «About the European Federation of Journalists». European Federation of Journalists. Ανακτήθηκε στις 22 Φεβρουαρίου 2017.

Εξωτερικοί σύνδεσμοι
--------------------

* Επίσημος ιστότοπος της ΕΟΔ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 161633835
* GND: 5299278-0

 |

 |
Συντεταγμένες: 25°15′49″N 51°26′53″E﻿ / ﻿25.26361°N 51.44806°E﻿ / 25.26361; 51.44806

Το **Διεθνές Στάδιο Καλίφα** (Αραβικά: ملعب خليفة الدولي), επίσης γνωστό ως **Εθνικό Στάδιο**, είναι ένα στάδιο πολλών χρήσεων στο Κατάρ.

Το στάδιο φιλοξένησε το Παγκόσμιο Πρωτάθλημα Στίβου 2019, καθώς και το Παγκόσμιο Κύπελλο Ποδοσφαίρου 2022.

Ιστορία
-------

Το στάδιο εγκαινιάστηκε στις 3 Μαρτίου 1976, που αρχικά είχε χωρητικότητα 20,000 θεατών. Το 2005, ανακαινίστηκε για να επεκτείνει τη χωρητικότητά του από 30 σε 40 χιλιάδες θεατές, για τους Ασιατικούς Αγώνες 2006.

Ξανανακαινίστηκε το 2017 για να μπορέσει να αναπτυχθεί πιο πολύ για τα Diamond League κάθε χρόνο, το Παγκόσμιο Πρωτάθλημα Στίβου 2019, καθώς και το Παγκόσμιο Κύπελλο Ποδοσφαίρου 2022.

Στο Παγκόσμιο Κύπελλο Ποδοσφαίρου 2022 φιλοξένησε συνολικά οκτώ αγώνες. Ο πρώτος αγώνας του τουρνουά ήταν στις 21 Νοεμβρίου 2022 με την Εθνική Αγγλίας να κερδίζει με το εντυπωσιακό 6-2 την αντίστοιχη Εθνική ομάδα του Ιράν. 

Εκεί στεγάζεται τώρα η Εθνική Κατάρ στο ποδόσφαιρο ανδρών.

Παραπομπές
----------

1. ↑  «Khalifa International Stadium». Αρχειοθετήθηκε από το πρωτότυπο στις 17 Δεκεμβρίου 2019.
2. ↑  «Τα γήπεδα του Μουντιάλ 2022 στο Κατάρ». Ανακτήθηκε στις 13 Ιουνίου 2023.
Η **Δούκισσα του Εδιμβούργου** (αγγλικά: *Duchess of Edinburgh*) είναι ο κύριος τίτλος ευγένειας που κατέχει η σύζυγος του δούκα του Εδιμβούργου. Το Δουκάτο του Εδιμβούργου πήρε το όνομα από την πόλη του Εδιμβούργου της Σκωτίας. Υπήρξαν τέσσερις Δούκισσες του Εδιμβούργου από τη δημιουργία του τίτλου.

Μετά την ανάληψη του θρόνου του Ηνωμένου Βασιλείου από τον Κάρολο Γ΄ το 2022, το Δουκάτο του Εδιμβούργου συγχωνεύτηκε με το στέμμα και ο τίτλος Δούκας και Δούκισσα του Εδιμβούργου είναι επί του παρόντος κενές.

Δούκισσες του Εδιμβούργου
-------------------------

### Πρώτη δημιουργία, 1736

επίσης: *Μαρκησία της Νήσου της Έλι, Κόμισσα του Έλθαμ, Υποκόμισσα του Λόνσεστον, Βαρώνη του Σνόουντον*
* Πριγκίπισσα Αυγούστα της Σαξονίας-Γκότα (1736-1751)

### Δεύτερη δημιουργία, 1874

επίσης: *Κόμισσα του Όλστερ, Κόμισσα του Κεντ*
* Μεγάλη Δούκισσα Μαρία Αλεξάνδροβνα της Ρωσίας (1874-1893)

### Τρίτη δημιουργία, 1947

επίσης: *Κόμισσα του Μέριονεθ, Βαρώνη Γκρίνουιτς*
* Πριγκίπισσα Ελισάβετ του Ηνωμένου Βασιλείου (1947-2021) Their engagement was officially announced on 9 July 1947.
* Πριγκίπισσα Καμίλα της Ουαλίας (2021-2022)

Παραπομπές
----------

1. ↑  Brandreth, pp. 132–139; Lacey, pp. 124–125; Pimlott, p. 86
2. ↑  Bond, p. 10; Brandreth, pp. 132–136, 166–169; Lacey, pp. 119, 126, 135
3. ↑  Heald, p. 77
4. ↑  Hoey, pp. 55–56; Pimlott, pp. 101, 137
5. ↑   *No. 38128*. 21 November 1947, σελ. 5495.
Κατά την περίοδο που ακολούθησε τους Ναπολεόντειους πολέμους δημιουργήθηκε μια άτυπης μορφής συναίνεση μεταξύ των ευρωπαϊκών δυνάμεων για το συντονισμό της δράσης τους. Αρχικός σκοπός αυτής της συναίνεσης ήταν η διατήρηση του εδαφικού και κοινωνικού καθεστώτος. Κατά τους χρόνους αυτούς ο όρος αναφερόταν και στο δικαίωμα των μεγάλων ευρωπαϊκών δυνάμεων να επεμβαίνουν και να επιβάλλουν τη συλλογική τους θέληση στα άλλα κράτη, κυρίως όπου η καθεστηκυία τάξη απειλούνταν. 

Οι επαναστάσεις του 1830 και του 1848 οδήγησαν στην αλλαγή της σημασίας του όρου, ο οποίος πλέον δήλωνε την αρχή της συναίνεσης των ευρωπαϊκών δυνάμεων και του συντονισμού της δράσης τους. Αυτήν πλέον την εποχή σκοπός της Συναυλίας είναι να εξασφαλίζεται η συναίνεση των δυνάμεων στις ενέργειες κάθε μιας από αυτές και κυρίως να διατηρείται η μεταξύ τους ισορροπία δυνάμεων. Το σύστημα επανήλθε κατά τους χρόνους του Μπίσμαρκ, ο οποίος κατόρθωσε να διαμορφώσει ένα πλέγμα συμμαχιών που συνέδεε τις περισσότερες από αυτές. Σταδιακά, κατά τα τέλη του 19ου αιώνα το σύστημα αρχίζει να κλονίζεται, για να ανατραπεί οριστικά στις παραμονές του Α΄ Παγκοσμίου Πολέμου.

Δείτε επίσης
------------

* Ιερά Συμμαχία
Συντεταγμένες: 40°12′30.18″N 44°31′51.41″E﻿ / ﻿40.2083833°N 44.5309472°E﻿ / 40.2083833; 44.5309472

Το **Διεθνές Πανεπιστήμιο «Ευρασία»** (*Eurasia International University*), EIU, είναι ιδιωτικό αρμενικό πανεπιστήμιο, ανοικτό για Αρμενίους και φοιτητές από το εξωτερικό.

Ιδρύθηκε το 1997 στο Γερεβάν και τμήματά του λειτουργούν στις πόλεις Ιτζεβάν και Νογιεμπεριάν, στη Δημοκρατία της Αρμενίας και στην πόλη Ροστόφ επί του Ντον της Ρωσίας. Στο ΔΠΕ παρέχεται η δυνατότητα πτυχιακών και μεταπτυχιακών σπουδών στους τομείς των Οικονομικών και Νομικών Επιστημών, Ξένων Γλωσσών και Πληροφορικής.

Το ΔΠΕ συνεργάζεται με δύο βουλγαρικά πανεπιστήμια, χρησιμοποιώντας το σύστημα σπουδών εξ αποστάσεως, λειτουργώντας παράλληλα πρόγραμμα διπλού πτυχίου σε συνεργασία με ολλανδικά και ρωσικά πανεπιστήμια. Το ΔΠΕ παρακολουθεί τις ευρωπαϊκές εκπαιδευτικές μεταρρυθμίσεις και είναι το πρώτο αρμενικό πανεπιστήμιο, το οποίο ακολουθεί τη Διακήρυξη της Μπολόνια.

Παραπομπές
----------

1. ↑  «ROR Data» 16  Φεβρουαρίου 2023.

Εξωτερικοί σύνδεσμοι
--------------------

Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* ISNI: 0000 0004 0545 6226

 |

 |
Το **Διεθνές Γραφείο Ναυσιπλοΐας**, (**International Maritime Bureau**),(ΙΜΒ), προφέρεται συνηθέστερα Άι-Εμ-Μπιρό, είναι ένας Διεθνής Ναυτιλιακός Οργανισμός, (γ΄ κατηγορίας), που αποτελεί ειδικευμένο τμήμα του Διεθνούς Εμπορικού Επιμελητηρίου, (ICC), στον τομέα της ναυσιπλοΐας.

Στις αρμοδιότητες του IMB συγκαταλέγεται η καταπολέμηση των εγκλημάτων του Διεθνούς Ιδιωτικού Ναυτικού Δικαίου, σχετικά με το ναυτιλιακό εμπόριο και τις θαλάσσιες μεταφορές, κυρίως της πειρατείας, της ναυταπάτης, της φοροδιαφυγής, καθώς επίσης και επί της προστασία των πληρωμάτων των πλοίων. Εκδίδει μια εβδομαδιαία αναφορά σχετικά με την πειρατεία, και διατηρεί σε 24ωρη βάση ένα κέντρο αναφορών στην Κουάλα Λουμπούρ της Μαλαισίας, σχετικά με την πειρατεία .

Το IMB ιδρύθηκε το 1981 με πρωτοβουλία του Διεθνούς Οργανισμού Ναυσιπλοΐας, των Ηνωμένων Εθνών. Διατηρεί επαφές με την Ιντερπόλ και συνεργάζεται με τον Διεθνή Οργανισμό Τελωνείων.

Σημερινός διευθυντής του Γραφείου είναι ο πλοίαρχος Ποτένγκαλ Μούκουντουν.

Σημειώσεις
----------

1. ↑  «Overview». International Maritime Bureau. 2008-05-26. Αρχειοθετήθηκε από το πρωτότυπο στις 2008-05-30.. Ανακτήθηκε στις 2008-05-26.

Εξωτερικοί σύνδεσμοι
--------------------

* Εβδομαδιαία αναφορά σχετικά με την πειρατεία

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154302378
* LCCN: n88670477
* ISNI: 0000 0001 2297 3776
* GND: 3014157-6

 |

 |
Συντεταγμένες: 40°00′58″N 20°35′24″E﻿ / ﻿40.0160°N 20.5900°E﻿ / 40.0160; 20.5900

Το **Δούσκο**, γνωστό και ως **Μερόπη**, **Αεροπός** και **Νεμέρτσικα** (αλβανικά: *Nemërçkë*‎) είναι βουνό στα ελληνοαλβανικά σύνορα στην περιοχή της Ηπείρου. Η ψηλότερη κορυφή του βουνού βρίσκεται στο αλβανικό τμήμα και έχει ύψος 2.455 μέτρα ενώ η ψηλότερη κορυφή του στο ελληνικό έδαφος έχει υψόμετρο 2.198 μέτρα. Το ελληνικό του τμήμα ανήκει στον νομό Ιωαννίνων. Στις πλαγιές του Δούσκου βρίσκονται τα χωριά του δήμου Πωγωνίου, με κυριότερα τις Δρυμάδες, τον Κακόλακκο, τη Μερόπη, τον Παλαιοπυργο, την Κάτω Μερόπη και το Κεφαλόβρυσο. Στην αλβανική πλευρά βρίσκεται μεταξύ Πρεμετής και Αργυροκάστρου.

Γεωλογικά, πρόκειται για ασβεστολιθικό βουνό που σχηματίζει ένα τεράστιο αντίκλινο ανάμεσα στην κοιλάδα του ποταμού Αώου. Το βουνό αποτελεί το νότιο τμήμα της ορεινής αλυσίδας Τρεμπέσιν-Ντέμπελ-Νεμέρτσικα. Στα βόρεια, η Νεμέρτσικα χωρίζεται από το αλβανικό τμήμα της Πίνδου από τον ποταμό Αώο. Το βουνό χαρακτηρίζεται από απότομους βράχους και δασώδεις πλαγιές. Οι ανατολικές πλαγιές ξεκινούν από τον ποταμό Αώο, 2.000 μέτρα χαμηλότερα.

Το Δούσκο ανήκει στην οικοπεριοχή των μικτών δασών της Πίνδου, παλαιαρκτικής προέλευσης. Στα δάση του Δούσκου φύονται δρύες, οστρυές, γάβροι, σφενδάμια, λεπτοκαρύες. Υπάρχουν επίσης αρκετά υποαλπικά λιβάδια.

Οι νοτιοδυτικές πλαγιές του βουνού έχουν χαρακτηριστεί Βιότοπος CORINE ενώ το βόρειο τμήμα του ανήκει στο Γεωπάρκο Βίκου – Αώου και είναι Natura2000.

Εξωτερικοί σύνδεσμοι
--------------------

* Ανάβαση Δούσκο από Δρυμάδες Ιωαννίνων - από τον ιστότοπο
* Ποια είναι η «Κοιμωμένη» που ανήκει και στην Ελλάδα και στην Αλβανία από τον ιστότοπο

Παραπομπές
----------

1. ↑  «Όρος Δούσκον & Νεμέρτσικα (2209μ)». *www.konitsa.gr*. Ανακτήθηκε στις 25 Ιουνίου 2019.
2. ↑  «NatureBank - Βιότοπος CORINE - Νοτιοδυτικές πλαγιές Όρους Δούσκο (Νεμέρσκα)». *filotis.itia.ntua.gr*. Ανακτήθηκε στις 10 Οκτωβρίου 2020.
3. ↑  «Προστατευόμενες Περιοχές – Γεωπάρκο Βίκου-Αώου». *vikosaoosgeopark.com*. Ανακτήθηκε στις 10 Οκτωβρίου 2020.

Φωτογραφίες
-----------

|  |  |
| --- | --- |
| Ο ποταμός Αώος και το Δούσκο στο βάθος | Κοιλάδα μεταξύ Δούσκου και Ντέμπελ |
Ευρωπαϊκή Ρωσία (κόκκινο)
Η **Ευρωπαϊκή Ρωσία** είναι το τμήμα της Ρώσικης Ομοσπονδίας που γεωγραφικά ανήκει στην Ευρωπαϊκή ήπειρο. Είναι το δυτικό τμήμα της Ρωσίας και αποτελεί μέρος της Ανατολικής Ευρώπης. Ο όρος που έρχεται σε αντιδιαστολή είναι η *Ασιατική Ρωσία* που αντιστοιχεί με την Βόρεια Ασία και ταυτίζεται με την ιστορική περιοχή της Σιβηρίας.

Γενικά στοιχεία
---------------

Με πληθυσμό περίπου 110 εκατομμυρίων ανθρώπων, το ευρωπαϊκό τμήμα της χώρας έχει περίπου το 77% του πληθυσμού της, αλλά καλύπτει λιγότερο από το 25% της συνολικής έκτασης της επικράτειας της Ρωσίας. Στην γεωγραφική αυτήν έκταση περιλαμβάνονται η Μόσχα και η Αγία Πετρούπολη, οι δύο μεγαλύτερες πόλεις της Ρωσίας, με πληθυσμό 12.325.387 και 5.131.942 κατοίκους, αντίστοιχα.

Η Ευρωπαϊκή Ρωσία χωρίζεται σε 6 Ομοσπονδιακά Διαμερίσματα, από τα οποία τα 4 βρίσκονται εξ ολοκλήρου εντός της γεωγραφικής έκτασης αυτής και είναι: το Κεντρικό Ομοσπονδιακό Διαμέρισμα, το Ομοσπονδιακό Διαμέρισμα Βορείου Καυκάσου, το Βορειοδυτικό Ομοσπονδιακό Διαμέρισμα, το Νότιο Ομοσπονδιακό Διαμέρισμα. Επιπλέον όμως και στο Ομοσπονδιακό Διαμέρισμα Βόλγα που το μεγαλύτερο μέρος του βρίσκεται εντός του ευρωπαϊκού τμήματος, καθώς και στο Ουραλικό Ομοσπονδιακό Διαμέρισμα που το μεγαλύτερο μέρος του ωστόσο βρίσκεται εντός του ασιατικού τμήματος.

Ιστορικά στοιχεία
-----------------

Ο όρος αυτός χρησιμοποιήθηκε κατά τα χρόνια της Ρωσικής Αυτοκρατορίας για να περιγράψει τα παραδοσιακά Ανατολικά Σλαβικά εδάφη που βρίσκονταν υπό τον έλεγχο της Ρωσίας, συμπεριλαμβανομένης επίσης της σημερινής Λευκορωσίας και της μεγαλύτερης έκτασης της Ουκρανίας.

Παραπομπές και υποσημειώσεις
----------------------------

1. ↑  Σύμφωνα με την επίσημα στοιχεία του 2016.
2. ↑  Σύμφωνα με την εθνική απογραφή της Ρωσίας το 2014.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5206154260567824480002

 |

 |
Ο **Δήμος Σμύνους** ήταν δήμος του νομού Λακωνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ανατολικής Μάνης. Βρισκόταν στο νότιοδυτικό τμήμα του νομού, βόρεια της χερσονήσου της Μάνης. Ο δήμος αποτελούταν από 10 δημοτικά διαμερίσματα, καταλάμβανε έκταση 60,5 τ.χλμ. και είχε συνολικό πληθυσμό 1.917 κατοίκους σύμφωνα με την απογραφή του 2001. Έδρα του δήμου ήταν ο Άγιος Νικόλαος .

Ο δήμος περιλάμβανε μία ομάδα χωριών της βόρειας Μάνης, γνωστών ως Μπαρδουνοχώρια

Διαίρεση
--------

Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλη ο πληθυσμός σύμφωνα με την απογραφή του 2001):

 **Δ.δ. Αγίου Νικολάου**  -- ο Άγιος Νικόλαος [ 212 ]
 **Δ.δ. Αρχοντικού**  [ 102 ]
* το Αρχοντικό [ 69 ]
* το Σίνα [ 33 ]

 **Δ.δ. Καστανιάς**  -- η Καστανιά [ 91 ]
 **Δ.δ. Κόκκινων Λουριών**  -- τα Κόκκινα Λουριά [ 242 ]
 **Δ.δ. Μελίσσης**  -- η Μέλισσα [ 100 ]
 **Δ.δ. Μελιτίνης**  [ 242 ]
* η Μελιτίνη [ 130 ]
* η Αγία Μαρίνα [ 54 ]
* η Λεμονέα [ 58 ]

 **Δ.δ. Παλαιόβρυσης**  -- η Παλαιόβρυση [ 200 ]
 **Δ.δ. Πετρίνας**  -- η Πετρίνα [ 450 ]
 **Δ.δ. Προσηλίου**  -- το Προσήλι [ 168 ]
 **Δ.δ. Σελεγουδίου**  -- το Σελεγούδι [ 110 ]

Παραπομπές
----------

1. ↑  «Μανιάτικα χωριά, Μπαρδουνοχώρια». Αρχειοθετήθηκε από το πρωτότυπο στις 11 Οκτωβρίου 2009. Ανακτήθηκε στις 30 Μαΐου 2011.

Εξωτερικοί Σύνδεσμοι
--------------------

* Υπουργείο εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Λακωνίας |
| --- |
|  |
| Δήμοι | 
* Σπάρτης
* Ανατολικής Μάνης
* Ασωπού
* Βοιών
* Γερονθρών
* Γυθείου
* Έλους
* Ζάρακα
* Θεραπνών
* Κροκέων· Μολάων
* Μονεμβασίας
* Μυστρά
* Νιάτων
* Οινούντος
* Οιτύλου
* Πελλάνας· Σκάλας
* Σμύνους
* Φαρίδος
 |
|  |
| Κοινότητες | 
* Ελαφονήσου
* Καρυών
 |

 |
Το **Διεθνές Στατιστικό Ινστιτούτο**, ή **Διεθνές Ινστιτούτο Στατιστικής** (**I**nternational **S**tatisticat **I**nstitute - **ISI** ) είναι ένα από τα παλαιότερα διεθνή επιστημονικά ιδρύματα. Ιδρύθηκε το 1885, αν και προϋπήρξε διεθνές συνέδριο στατιστικού χαρακτήρα από το 1853, που συνεχίζει να λειτουργεί μέχρι σήμερα αυτόνομα έχοντας μόνιμη έδρα στη Χάγη (Ολλανδία) και κύριο σκοπό την ανάπτυξη και βελτίωση στατιστικών μεθόδων σε παγκόσμιο επίπεδο.  
 
Το ΔΣΙ, ή ΔΙΣ, οργανώνει ανά διετία διεθνές στατιστικό συνέδριο ενώ εκδίδει μια ποικιλία βιβλίων και περιοδικών στατιστικού ενδιαφέροντος.

Γενικά
------

Στις αρχές της δεκαετίας του 1990 αριθμούσε περισσότερα από 1500 τακτικά μέλη από 120 χώρες η εμπειρία και οι σχετικές γνώσεις των οποίων καλύπτουν ευρύτατο πεδίο στατιστικών εφαρμογών σε θεωρητικό επίπεδο. Σήμερα το Διεθνές αυτό ίδρυμα απαρτίζεται από τέσσερις επιμέρους σχετικές διεθνείς στατιστικές ενώσεις που λειτουργούν ως αυτόνομα τμήματά του τα οποία και είναι:

* Η Εταιρεία, Bernoulli Society Μαθηματικής Στατιστικής και Πιθανοτήτων. (BSMSP), ή (BS)
* Η Διεθνής Ένωση (Εταιρεία) Υπολογιστικής Στατιστικής ή Στατιστικής Πληροφορικής (IASC)
* Η Διεθνής Ένωση (Εταιρεία) Στατιστικών Επιθεωρήσεων
* Η Διεθνής Ένωση Επίσημων (Κυβερνητικών) Στατιστικών (IAOS)

Τελευταία δημιουργήθηκαν κι άλλα επιμέρους διεθνή τμήματα που είναι:

* Η Διεθνής Ένωση Στατιστικών Ερευνών (ΔΛΠ)
* Η Διεθνής Ένωση για την Στατιστική Εκπαίδευσης (IASE)
* Η Διεθνής Εταιρεία Στατιστικών Επιχειρήσεων και Βιομηχανίας (ISBIS) και
* Η Διεθνής Εταιρεία Στατιστικής Περιβάλλοντος (TIES)

Όλες οι παραπάνω διατηρούν ειδικές ομάδες εργασίας επί στατιστικών θεμάτων του αντικειμένου τους.

Δραστηριότητες
--------------

Κυριότερες δραστηριότητες του ΔΙΣ είναι η οργάνωση παγκόσμιων συνεδρίων στατιστικής και η έκδοση πλείστων επιστημονικών περιοδικών.

Σημειώσεις
----------

Το έτος 2013 έχει χαρακτηριστεί "**Έτος Στατιστικής**". Δείτε το βίντεο Statistics 2013

Πηγές
-----

* Εγκυκλοπαίδεια Πάπυρος Larousse Britannica τομ.55ος, σελ.178.

Εξωτερικοί σύνδεσμοι
--------------------

* Διεθνές Στατιστικό Ινστιτούτο
* Παγκόσμια στατιστικά στοιχεία

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144954147
* LCCN: n80125738
* ISNI: 0000 0001 2176 6433
* GND: 6064-1
* SUDOC: 026412160
* BNF: cb11866389s (data)
* NKC: kn20040520007
* CiNii: DA00887774

 |

 |
Ο **Δρ. Τζον Σούαρντ** (*Dr. John Seward*), κάποιες φορές ως "Τζακ", είναι ένας φανταστικός χαρακτήρας στο μυθιστόρημα "Δράκουλας" από τον Ιρλανδό συγγραφέα Μπραμ Στόκερ.

Στο μυθιστόρημα, ο δόκτορας Σούαρντ δουλεύει στο ψυχιατρείο, που ανήκει στον ίδιο, δίπλα από το νέο σπίτι του Κόμη Δράκουλα, το αββαείο Κάρφαξ. Ένας από τους ασθενής του είναι ο Ρένφιλντ, ένας ημι-τρελός που νομίζει πως το να τρώει μικρά έντομα, ποντίκια και άλλα ζώα θα του δώσουν περισσότερη ζωή.

Ο Σούαρντ είναι φίλος με τους Κουίνσι Μόρις και Άρθουρ Χόλμγουντ, που και οι τρεις τους έκαναν την ίδια μέρα πρόταση γάμου στην Λούσι Γουέστενρα. Ο φίλος και παλιός μέντορας του είναι ο Ολλανδός Καθηγητής Βαν Χέλσινγκ, τον οποίο καλεί στην Αγγλία με την παράξενη και ξαφνική αρρώστια της Λούσι.

Σε ταινίες παίχτηκε από ηθοποιούς όπως: Γκουστάβ Μποτζ (Νοσφεράτου) το 1922, Χέρμπερτ Μπάνστον (Ο Κόμης Δράκουλας) το 1931, Τσαρλς Πακ (Δράκουλας, ο Βρυκόλακας των Καρπαθίων) το 1958, Ντόναλντ Πλέσενς (Δράκουλας: Φυγή απ' τα Καρπάθια) το 1970, Ρίτσαρντ Γκραντ (Δράκουλας) το 1992 και Χάρβεϊ Κόρμαν (Δράκουλας: Νεκρός και μ' αρέσει) το 1995.

Παραπομπές
----------

1. ↑  Μπραμ Στόκερ: «Dracula». (Αγγλικά) *Δράκουλας*. 26  Μαΐου 1897.
Η **διαστρική μεθανάλη**, δηλαδή η παρουσία της μεθανάλης στο διαστρικό μέσο, είναι ένα θέμα που αφορρά την Αστροχημεία και διαπιστώθηκε για πρώτη φορά το 1969, από τον *L. Snyder et al.*, χρησιμοποιώντας το Εθνικό Παρατηρητήριο Ραδιοαστρονομίας (*National Radio Astronomy Observatory*) των ΗΠΑ. Η μεθανάλη ανιχνεύθηκε με τη χρήση φασματοσκοπίας, στα 4830 MHz, σε μετάβαση περιστροφής βασικής κατάστασης 111-110.

Πρώτη ανακάλυψη
---------------

Η μεθανάλη ήταν η πρώτη πολυατομική οργανική ένωση που ανιχνεύθηκε στο διαστρικό μέσο και από την αρχική της ανίχνευση έχει παρατηρηθεί η παρουσία της σε πολλές περιοχές του Γαλαξία μας. Η ισοτοπική αναλογία άνθρακα-12/άνθρακα-13 καθορίστηκε περίπου στο 50% του γαλαξιακού δίσκου. Η μεθανάλη χρησιμοποιήθηκε για να χαρτογραφηθούν κινηματικά χαρακτηριστικά των σκοτεινών νεφελωμάτων που βρίσκονται κοντά στη Ζώνη Γκουΐλτ (*Gould's Belt*) των τοπικών λαμπρών άστρων. Το 2007 ανιχνεύθηκε η πρώτη φλόγα μέιζερ 6 εκατοστόμετρων μεθανάλης. Ήταν μιας μικρής διάρκειας έκλαμψη σε IRAS 18566 + 0408 που παρήγαγε ένα γραμμικό προφίλ που αποτελούνταν από την η υπέρθεση των δύο συνιστωσών Γκάους , που οδήγησαν στο να γίνει πιστευτό ότι ένα συμβάν έξω από το αέριο μέιζερ άναψε ταυτόχρονες φλόγες σε δυο διαφορετικές τοποθεσίες. Παρόλο που αυτή ήταν η πρώτη φλόγα μέιζερ που ανακαλύφθηκε, μέιζερ διυδρογόνου είχαν παρατηρηθεί από το 1974, από τους *Downes* και *Wilson* στο NGC 7538. Αντίθετα από το υδροξύλιο, το νερό και τη μεθανόλη, μόνο πέντε (5) γαλαξιακές περιοχές γέννησης άστρων έχουν συσχετιστεί με την εκπομπή μέιζερ μεθανάλης, που είναι η μόνη που παρατηρήθηκε μέσω της χαρακτηριστικής μετάβασης περιστροφής 110 → 111.

Αναφορές και σημειώσεις
-----------------------

1. ↑  Snyder, L. E. Buhl, D. Zuckerman, B. & Palmer, P. 1969, Phys. Rev. Lett. 22, 679.
2. ↑   Zuckerman, B.; Buhl, D.; Palmer, P.; Snyder, L. E. 1970, Astrophysical Journal, 160, 485.
3. ↑   Henkel, C.; Guesten, R.; Gardner, F. F. 1985, Astronomy and Astrophysics, 143, 148.
4. ↑  andqvist, A.; Tomboulides, H.; Lindblad, P. O. 1988, Astronomy and Astrophysics, 205, 225.
5. 1 2  Araya, E. \_et al\_. 2007, Astrophysical Journal, 654, L95
6. 1 2  Hoffman, I. M.; Goss, W. M.; Palmer, P. 2007, Astrophysical Journal, 654, 971

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Interstellar formaldehyde  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Δούκας του Κλίβελαντ** (αγγλικά: *Duke of Cleveland*) ήταν τίτλος που έχει δημιουργηθεί δύο φορές, μία φορά για τους Ευγενείς της Αγγλίας και μία φορά για τους Ευγενείς του Ηνωμένου Βασιλείου. Τα Δουκάτα πήραν το όνομά τους από το Κλίβελαντ στη βόρεια Αγγλία.

Η πρώτη του δημιουργία ήταν το 1670 (μαζί με την Βαρωνία του Νόνσατς και την Κομητεία του Σαουθάμπτον), για την Μπάρμπαρα Κάστλμεϊν, ερωμένη του Καρόλου Β΄ της Αγγλίας. Προικίστηκε με μια ειδική ρήτρα με την οποία θα μπορούσε να κληρονομηθεί από τα φυσικά παιδιά της Δούκισσας με τον Βασιλιά: Κάρολο ΦιτζΡόι, 2ο Δούκα του Κλίβελαντ και Ιωάννη ΦιτζΡόι, 1ο Δούκα του Νορθάμπερλαντ. Ο Κάρολος ΦιτζΡόι ονομάστηκε Δούκας του Σαουθάμπτον, Κόμης του Τσίτσεστερ και Βαρώνος Νιούμπερι το 1675, καθώς και κληρονόμησε το Δουκάτο του Κλίβελαντ το 1709.

Το Δουκάτο του Κλίβελαντ δημιουργήθηκε ξανά το 1833 για τον Γουλιέλμο Βέιν, 3ος Κόμης του Ντάρλινγκτον, μαζί με τον τίτλο του *Βαρώνου Ρέμπι*. Αυτός ήταν ο δισέγγονος του δεύτερου Δούκα και έγινε Μαρκήσιος του Κλίβελαντ το 1827.

Δούκες του Κλίβελαντ
--------------------

### Πρώτη δημιουργία, 1670

* Μπάρμπαρα Πάλμερ, 1η Δούκισσα του Κλίβελαντ (1670–1709)
* Κάρολος ΦιτζΡόι, 2ος Δούκας του Κλίβελαντ (1709–1730), 1ος Δούκας του Σαουθάμπτον (1675–1730)
* Γουλιέλμος ΦιτζΡόι, 3ος Δούκας του Κλίβελαντ, 2ος Δούκας του Σαουθάμπτον (1730–1774)

### Δεύτερη δημιουργία, 1833

* Γουλιέλμος Ερρίκος Βέιν, 1ος Δούκας του Κλίβελαντ (1833–1842)
* Ερρίκος Βέιν, 2ος Δούκας του Κλίβελαντ (1842–1864)
* Γουλιέλμος Ιωάννης Φρειδερίκος Βέιν, 3ος Δούκας του Κλίβελαντ (1864)
* Ερρίκος Γεώργιος Πάουλετ, 4ος Δούκας του Κλίβελαντ (1864–1891)

Παραπομπές
----------

1. ↑   *No. 19013*. 15 January 1833, σελ. 97.
2. ↑   *No. 18397*. 18 September 1827, σελ. 1955.
Το **Δ' Τάγμα "Αλή Ντεμί"** (IV/15) ήταν τάγμα του ΕΛΑΣ, που δημιουργήθηκε τον Μάη του 1944. Είχε μικτή σύσταση από Έλληνες και Τσάμηδες.
Η δράση του καθώς και η σύνθεση του αποτελεί θέμα διαφωνίας.

Ονομασία
--------

Το όνομα του τάγματος προήλθε από τον κομμουνιστή και μεταξύ των ιδρυτών του Κομμουνιστικού κόμματος Αλβανίας Αλί Ντεμί γεννημένο στους Φιλιάτες της Ηπείρου που σκοτώθηκε το 1943 πολεμώντας στην Αλβανία τις Γερμανικές δυνάμεις κατοχής.

Σύνθεση του τάγματος, απόψεις των Ιστορικών
-------------------------------------------

Σύμφωνα με τον Λάμπρο Μπαλτσιώτη το τάγμα είχε πολλούς χριστιανούς καθώς και Τσάμηδες από τη περιοχή της Αλβανίας. Ο Pellumb Xhufi αναφέρει ότι το τάγμα είχε 500 Τσάμηδες. Ο Αθανάσιος Γκοτοβός αναφέρει ότι ήταν πολύ περιορισμένος ο αριθμός των Τσάμηδων που εντάχθηκαν στο IV/15 τάγμα ενώ αναφέρει ότι οι περισσότεροι από αυτούς ήταν πρώην επίστρατοι σε δοσιλογικές οργανώσεις.

Δράση
-----

Το τάγμα ήταν ενεργό για ένα πολύ περιορισμένο χρονικό διάστημα, καθώς πήρε μέρος μόνο σε αψιμαχίες.

Δημόσια Ιστορία
---------------

Η ύπαρξη και δράση των Τσάμηδων εντός του συγκεκριμένου τάγματος έχει χρησιμοποιηθεί για να μειωθεί το *στίγμα του δοσιλογισμού* από πολλούς Αλβανούς συγγραφείς.

Παραπομπές
----------

1. ↑   Αρχειοθετήθηκε 2021-07-12 στο Wayback Machine. Pellumb Xhufi (Albania Institute of History)
2. ↑   Αρχειοθετήθηκε 2019-08-18 στο Wayback Machine. Αθανάσιος Γκοτοβός, Ετερότητα και Σύγκρουση, Ταυτότητες στη Κατοχική Θεσπρωτία και ο ρόλος της Μουσουλμανικής μεινότητας σελ 66
3. ↑   Αρχειοθετήθηκε 2021-07-12 στο Wayback Machine. HISTORICAL DIALOGUE ON CHAM ISSUES Professor Lambros Baltsiotis.
«κάλλιστον τὸ δικαιότατον∙ λῷστον δ’ ὑγιαίνειν∙
πρᾶγμα δὲ τερπνότατον, τοῦ τις ἐρᾷ, τὸ τυχεῖν». Ηθικά Νικομάχεια Β΄1098a 26-27

Το **Δηλιακό επίγραμμα** που ήταν γραμμένο στο ναό της Λητούς στη Δήλο αναφέρεται από τον Αριστοτέλη στα Ηθικά Νικομάχεια και στην υποενότητα "ευδαιμονία" το οποίο δεν μπορεί να θεωρηθεί a priori εντελώς άψογο γιατί δεν συνεξετάζεται με τα εξωτερικά αγαθά.

> «Το πιο δίκαιο είναι το πιο ωραίο απ΄όλα και η υγεία το πιο ευχάριστο.  
> 
> Κι από τη φύση το πιο ευχάριστο το να βρει κανείς εκείνο που αγαπά».
> 
> 

Όταν οι άνθρωποι στερούνται ορισμένων εξωτερικών αγαθών, όπως καλά παιδιά ή ομορφιά, αμαυρώνουν τη μακαριότητά τους, γιατί δεν είναι δυνατόν να είναι ευτυχισμένος ο πολύ άσχημος στην όψη ή αυτός που κάνει μοναχική ζωή και είναι άτεκνος. Ακόμη λιγότερο ευτυχισμένος είναι ίσως ο άνθρωπος που έχει παιδιά ή φίλους πολύ κακούς ή του οποίου τα παιδιά και οι φίλοι, που ήσαν αγαθοί πέθαναν. Φαίνεται πως χρειάζεται και αυτό το είδος της ευημερίας.

Παραπομπές
----------

1. ↑  Ηθικά Νικομάχεια, Βιβλίο 1,1098b

Εξωτερικοί σύνδεσμοι
--------------------

Σχόλιο[*νεκρός σύνδεσμος*]
Σχέδιο του Δημ. Αντωνόπουλου, για το περιοδικό Μικρός Ήρως.Ο **Δημήτρης Αντωνόπουλος** (1932 - 2004) ήταν Έλληνας αρχιτέκτονας και ζωγράφος. Σπούδασε αρχιτεκτονική στην Αυστρία και επιστρέφοντας στην Ελλάδα στα μέσα της δεκαετίας του ’60, διορίσθηκε σε Νομαρχία της Πελοποννήσου. Ασχολήθηκε παράλληλα με την εικονογράφηση διαφόρων εντύπων. Ξεκίνησε τη σχεδιαστική του σταδιοδρομία το 1960 στο περιοδικό "Φαντασία", ενώ εργάσθηκε και στην εφημερίδα "Ακρόπόλις". Συνεργάσθηκε με τα περιοδικό Μάσκα (του οποίου φιλοτέχνησε πολλά εξώφυλλα αλλά και εσωτερικές σελίδες από το 1963 έως το 1974), "Auto Εξπρές" αλλά και με τις εκδόσεις των βιβλίων τσέπης "Όμικρον". Από το 1969 έως το 1970 ανέλαβε το σχεδιασμό του «Εικονογραφημένου Μικρού Ήρωα». Ακόμη, δούλεψε στη "Μάσκα του Τζίμμυ Κορίνη", μέχρι τα τέλη της δεκαετίας του ’90, εικονογραφώντας τα εξώφυλλα των τευχών 1 - 5.

Πηγές
-----

* Ο Μικρός ΗΡΩΣ

Παραπομπές
----------

1. 1 2  (Αγγλικά, Ολλανδικά) *Lambiek Comiclopedia*. Lambiek. 1  Νοεμβρίου 1999. a/antonopoulos\_dimitris. Ανακτήθηκε στις 10  Οκτωβρίου 2022.
2. ↑  Απόστολος Διαμαντής στο περιοδικό «Ε» -ένθετο στην εφημερίδα "Ελευθεροτυπία" της 21 Ιουλίου 1996- Αφιέρωμα 6 σελίδων με τίτλο: "Η Μάσκα και το Μυστήριο"
3. ↑  Άρης Μαλανδράκης στο περιοδικό «Ε» της "Ελευθεροτυπίας" της 14 Ιουνίου 1998, αφιέρωμα 6 σελίδων με τίτλο: "Μάσκα Νο 1: Ολική Επαναφορά"
Η **Ελληνική Υπηρεσία Διερεύνησης Ναυτικών Ατυχημάτων και Συμβάντων** είναι μια ελληνική κρατική υπηρεσία που διερευνά ατυχήματα και περιστατικά που σχετίζονται με ελληνόκτητα πλοία, ή ναυτικά ατυχήματα στην Ελλάδα. Η έδρα της είναι στον Πειραιά.

Το νομοσχέδιο για την ίδρυση της υπηρεσίας κατατέθηκε στην Βουλή των Ελλήνων το 2011. Εκείνη τη χρονιά, η υπηρεσία ξεκίνησε τη λειτουργία της. Μέχρι το 2017, είχε ερευνήσει πάνω από 2.000 ατυχήματα και περιστατικά που αφορούσαν τόσο ναυτικά ατυχήματα στην Ελλάδα όσο και ναυτικά ατυχήματα που αφορούσαν ελληνόκτητα πλοία εκτός Ελλάδας.

Παραπομπές
----------

1. ↑  «Ελληνική Υπηρεσία Διερεύνησης Ναυτικών Ατυχημάτων και Συμβάντων (επίσημη ιστοσελίδα)». Ελληνική Υπηρεσία Διερεύνησης Ναυτικών Ατυχημάτων και Συμβάντων. Ανακτήθηκε στις 11 Ιουλίου 2023.
2. ↑  «Κατατέθηκε το Νομοσχέδιο για τα ναυτικά ατυχήματα». 24 Νοεμβρίου 2011. Ανακτήθηκε στις 10 Ιουλίου 2023.
3. ↑  «Αυξάνονται τα ναυτικά ατυχήματα, έγιναν 457 μόνο το 2017». *The TOC*. Attica Media Group. 7 Μαΐου 2018. Ανακτήθηκε στις 10 Ιουλίου 2023.
Ο **Δημήτρης Αχπαρίδης** ήταν Έλληνας ποδοσφαιριστής, ο οποίος αγωνίστηκε ως τερματοφύλακας για την ομάδα του Άρη κατά τη δεκαετία του '50 και στην πρώτη χρονιά της Α' Εθνικής κατηγορίας.

Καριέρα
-------

Ο Αχπαρίδης μεταγράφηκε στον Άρη από τους Ακρίτες Συκεών το καλοκαίρι του 1956 και αγωνίστηκε ως βασικός τερματοφύλακας της ομάδας τη σεζόν 1956-57, όπου οι "κίτρινοι" κατέλαβαν τη δεύτερη θέση στο πρωτάθλημα Θεσσαλονίκης και την έβδομη θέση στην τελική φάση του πανελλήνιου πρωταθλήματος.

Την επόμενη χρονιά έπαιξε μόνο σε τρεις αγώνες, αφού τη θέση του βασικού είχε πάρει ο Βαγγέλης Πετράκης. Ο Άρης δεν κατάφερε να προκριθεί στην τελική φάση του πρωταθλήματος Ελλάδας, αφού κατέλαβε την τέταρτη θέση στο τοπικό πρωτάθλημα, αλλά την επόμενη χρονιά κατέκτησε το τελευταίο πρωτάθλημα Θεσσαλονίκης, με τον Αχπαρίδη να παίζει σε άλλους τέσσερις αγώνες για τη διοργάνωση του πρωταθλήματος και τρεις ακόμη για το κύπελλο Ελλάδας.

Κατά την πρώτη χρονιά της Α' Εθνικής, αγωνίστηκε σε δύο αγώνες πρωταθλήματος, πριν μεταβεί στη Γερμανία για σπουδές. Απεβίωσε από καρκίνο το 1993.

Στατιστικά με τον Άρη
---------------------

| Διοργάνωση | Αγώνες | Γκολ |
| --- | --- | --- |
| Πρωτάθλημα Ελλάδας / Α' Εθνική | 20 | - |
| Πρωτάθλημα Θεσσαλονίκης | 12 | - |
| Κύπελλο Ελλάδας | 7 | - |

Παραπομπές
----------

1. ↑  «Πετράκης Βαγγέλης | aris.re». Αρχειοθετήθηκε από το πρωτότυπο στις 25 Απριλίου 2016. Ανακτήθηκε στις 11 Ιουνίου 2015.
2. ↑  Greece - Final Tables 1906-1959

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Αχπαρίδης Δημήτρης | aris.re
Γενικά ο όρος **διάταση** σημαίνει στη Φυσική η κατ΄ ενάντια τάση, κοινώς: τέντωμα. Ο όρος αυτός χρησιμοποιείται ιδιαίτερα στη ναυτική τέχνη αλλά και στην Ιατρική (Παθολογία).

Ναυτική τέχνη
-------------

Στη ναυτική τέχνη διάταση ή "*διάταμα*" (κοινώς ξεθύμασμα, ή βγάλσιμο του σχοινιού) ονομάζεται το τέντωμα που επιβάλλεται να γίνει στα καινούργια σχοινιά μόλις παραληφθούν στο πλοίο. Τα σχοινιά εκτείνονται με σύσπαστα δια του βαρούλκου προκειμένου έτσι ν΄ αποκτήσουν σταθερό και μη αυξομειούμενο μήκος. Ιδιαίτερα παλαιότερα στα ιστιοφόρα αν δεν γινόταν αυτή η εργασία και χρησιμοποιούνταν τα σχοινιά ως πρότονοι, παράτονοι ή επίτονοι των επιστηλίων τότε επιμηκύνονταν με κίνδυνο τα επιστήλια να κοπούν.

* Σήμερα την εργασία αυτή επιχειρούν τα ίδια τα εργοστάσια παραγωγής σχοινιών μόνο για τα ναυτικά σχοινιά πριν την παράδοσή τους.

Παθολογία
---------

* Δείτε σχετικά Διάταση στομάχου

Επιχειρήσεις
------------

* Διάταση (γυμναστήριο)
Αν Α είναι ένα σύνολο με n στοιχεία, τότε **Διάταξη με επανάληψη** των n στοιχείων του συνόλου Α ανά k, λέγεται καθένας από τους διαφορετικούς τρόπους με τους οποίους μπορούμε να πάρουμε k στοιχεία του Α, *όχι κατ' ανάγκη διαφορετικά*, και να τα βάλουμε σε μια σειρά. 

Ο αριθμός των δυνατών διατάξεων με επανάληψη των n στοιχείων ανά k είναι: {\displaystyle n^{k}}.

  

Πρόβλημα διατάξεων με επανάληψη

1. Να βρεθεί πόσους τετραψήφιους αριθμούς μπορούμε να σχηματίσουμε αν περιστρέψουμε τέσσερις φορές μία ρουλέτα με τα ψηφία 1 έως 9.

Απάντηση 

Και στις τέσσερις περιστροφές έχουμε όλα τα στοιχεία του συνόλου «διαθέσιμα». Επομένως κάθε ψηφίο του τετραψήφιου μπορεί να επιλεγεί με 9 διαφορετικούς τρόπους. Έτσι, σύμφωνα με τη βασική αρχή απαρίθμησης, είναι δυνατός ο σχηματισμός 9·9·9·9 = {\displaystyle 9^{4}=6561} διαφορετικών τετραψήφιων αριθμών.

Πηγές
-----

Άλγεβρα Β΄Λυκείου ΟΕΔΒ,1991
Ο **Δημήτρης Βάβουλας** (1925-2010) ήταν Έλληνας διεθνής ποδοσφαιριστής.

Καριέρα
-------

Ξεκίνησε το ποδόσφαιρο συμμετέχοντας στην ομάδα του ΟΦΗ. Το 1947 πήρε μεταγραφή στον Εθνικό, όπου παρέμεινε 8 χρόνια.

Ήταν ο πρώτος ποδοσφαιριστής στην ιστορία του ΟΦΗ που χρίστηκε διεθνής φορώντας τη φανέλα της Εθνικής Ελλάδας, στις 14 Οκτωβρίου 1951 στην εκτός έδρας φιλική αναμέτρηση στη Μασσαλία εναντίον της Γαλλίας Β', όταν υπό τις οδηγίες του Γιάννη Χέλμη ξεκίνησε βασικός και τον αντικατέστησε στο ημίχρονο ο Κώστας Νεστορίδης.

Το 1955 επέστρεψε στον ΟΦΗ για να κλείσει την καριέρα του εκεί.
Σύμφωνα με τοπικό θρύλο, ο Δημήτρης Βάβουλας, ενώ αγωνιζόταν σε ένα παιχνίδι με τον ΟΦΗ έκανε ένα σουτ που κατέληξε στο δοκάρι της αντίπαλης εστίας διαλύοντας το στην κυριολεξία, δείγμα του πόσο δυνατό σουτ διέθετε. Υπήρξε παιδικός φίλος του μουσικοσυνθέτη Μανώλη Ρασούλη ο οποίος είχε αναφερθεί στην προσωπικότητα του ποδοσφαιριστή ως πηγή έμπνευσής του κατά τη σύνθεση του ύμνου του ΟΦΗ.

Παραπομπές
----------

1. ↑   Αγώνες Εθνικής Ανδρών 1951-1955 στο epo.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* *Εθνική Ελλάδος πορεία μέσα στο χρόνο*, Παπαζήσης, Αθήνα 2001
Οι **Διατάξεις** είναι νόμοι που κυρώνονται από τον Πρόεδρο της Ινδίας σε πρόταση από το Υπουργικό Συμβούλιο της Ένωσης. Μπορούν να εκδοθούν μόνο όταν το Κοινοβούλιο δεν είναι σε σύνοδο. Αυτές επιτρέπουν στην Ινδική κυβέρνηση να αναλάβει άμεσα νομοθετική δράση. Οι διατάξεις παύουν να λειτουργούν εάν το Κοινοβούλιο δεν την εγκρίνει εντός έξι εβδομάδων από την επανασυγκέντρωση, ή εάν απορριφθεί και από τους δύο θαλάμους. Επίσης, η συνεδρίαση του κοινοβουλίου τουλάχιστον για μια φορά εντός έξι μηνών είναι υποχρεωτική.

Παραπομπές
----------

1. ↑  Chowdhury, Kavita (23 December 2014). «Govt points to Ordinance route for crucial bills». *Business Standard*.. Ανακτήθηκε στις 17 November 2015.
Η **Δημοκρατία της Μιρντίτα** (αλβανικά: *Republika e Mirditës*) ήταν μια βραχύβια μη αναγνωριζόμενη δημοκρατία που ανακηρύχθηκε στη βόρεια Αλβανία από τον Μάρκα Γκιόνι και τους οπαδούς του. Υπήρχε από τις 17 Ιουλίου έως τις 20 Νοεμβρίου 1921. Ο Γκιόνι οδήγησε την Ρωμαιοκαθολική φυλή του, επονομαζόμενη Μιρντίτα, σε εξέγερση εναντίον της αλβανικής αντιβασιλείας και το κοινοβούλιο που δημιουργήθηκε μετά τον Α΄ Παγκόσμιο Πόλεμο. Το Βασίλειο των Σέρβων, Κροατών και Σλοβένων (αργότερα Γιουγκοσλαβία), και ο νέος Βασιλιάς Αλέξανδρος Καραγεώργεβιτς υποστήριξε τον Γκιόνι με βάση το συμφέρον του για την ύπαρξη μιας άλλης αυτονομιστικής περιοχής μέσα στην Αλβανία, και έτσι την αποδυνάμωση του νεοσύστατου αλβανικού κράτους και την όξυνση του θρησκευτικού ανταγωνισμού.

Ο Γκιόνι ανακήρυξε στο Πρίζρεν την ίδρυση της ανεξάρτητης *Δημοκρατίας της Μιρντίτα*. Ο Γκιόνι ήταν ο μόνος πρόεδρος της δημοκρατίας. Καθώς η δημοκρατία παραβίαζε την κυριαρχία του αλβανικού κράτους, αλβανικά κυβερνητικά στρατεύματα πολέμησαν και τελικά διέλυσαν το νεοσύστατο κράτος. Η υποτιθέμενη κυβέρνηση της δημοκρατίας διελύθη από την αλβανική κυβέρνηση, αν και δεν υπήρξαν πραγματικές διώξεις κατά των κύριων ηγετών. Ο Γκιόνι κατέφυγε στη Γιουγκοσλαβία, αλλά αργότερα επέστρεψε στην Αλβανία και παρέμεινε ενεργός στην πολιτική ζωή των υψιπέδων μέχρι το θάνατό του το 1925.
Ο **Γούιλιαμ "Μπιλ" Πέλχαμ Μπαρ** (αγγλικά: *William Pelham Barr*, 23 Μαΐου 1950), είναι Αμερικανός νομικός και δικηγόρος, που υπηρέτησε ως 77ος και ως 85ος Γενικός Εισαγγελέας των Ηνωμένων Πολιτειών στην Κυβέρνηση Τραμπ, από το 2019 έως το 2020, καθώς και στην Κυβέρνηση Τζορτζ Χ.Ο. Μπους, από το 1991 έως το 1993. Είναι μέλος του Ρεπουμπλικανικού Κόμματος. 

Επίσης, έχει υπηρετήσει και ως 25ος Αναπληρωτής Γενικός Εισαγγελέας των Ηνωμένων Πολιτειών (1990-1991). 

Από το 1973 έως το 1977, υπηρέτησε στην CIA. Τη δεκαετία του 1980, εργάστηκε για τη δικηγορική εταιρεία Shaw, Pittman, Potts & Trowbridge, κάνοντας δουλειά ενός έτους στον Λευκό Οίκο επί προεδρίας Ρόναλντ Ρήγκαν. Πριν διοριστεί και αναλάβει Γενικός Εισαγγελέας το 1991, ο Μπαρ κατείχε πολλές άλλες θέσεις στο Υπουργείο Δικαιοσύνης, συμπεριλαμβανομένου του διευθυντή του Γραφείου Νομικών Συμβούλων και υπηρέτησε ως Αναπληρωτής Γενικός Εισαγγελέας. 

Από το 1994 έως το 2008, εργάστηκε στην GTE και τη διάδοχη εταιρεία της, την Verizon Communications. Από το 2009 έως το 2018, ήταν μέλος του ΔΣ της Time Warner.

Είναι παντρεμένος από το 1973 και έχει τρία παιδιά.

Βιογραφία
---------

Ο Γουίλιαμ Μπαρ, γεννήθηκε τον Μάιο του 1950 στην Νέα Υόρκη, όπου και μεγάλωσε. Αποφοίτησε το Λύκειο "Horace Mann School" το 1967 στο Μπρονξ. Σπούδασε Κυβερνητικές Σπουδές και Δημόσια Διοίκηση στο Πανεπιστήμιο Κολούμπια, και έλαβε πτυχίο (BA) το 1971. Πραγματοποίησε μεταπτυχιακές σπουδές πάνω στις Κινεζικές Σπουδές στο Πανεπιστήμιο Κολούμπια, λαμβάνοντας μεταπτυχιακό δίπλωμα (MA) το 1973.

Το 1973 μετακόμισε στην Ουάσινγκτον, προκειμένου να εργαστεί στη CIA. Εκεί σπούδασε παράλληλα Νομική στο Πανεπιστήμιο Τζορτζ Ουάσινγκτον, λαμβάνοντας πτυχίο (JD) το 1977.

Πεποιθήσεις
-----------

Ως Ρεπουμπλικανός, ο Μπαρ ασπάζεται το δόγμα Νόμος και τάξη. Επίσης, είναι υπέρμαχος της θανατικής ποινής, υποστηρίζοντας ότι μειώνει το έγκλημα. Υποστήριξε ένα νομοσχέδιο της κυβέρνησης Μπους που θα διεύρυνε τους τύπους εγκλημάτων που θα μπορούσαν να τιμωρηθούν με εκτέλεση.

Παραπομπές
----------

1. ↑  «William Barr». *Ballotpedia* (στα Αγγλικά). Ανακτήθηκε στις 12 Ιουνίου 2022.
2. ↑  «I Went to High School With William "Bully" Barr, and He Never Changed». *Daily Kos*. Ανακτήθηκε στις 12 Ιουνίου 2022.
3. ↑  «William Barr | Facts, Biography, & Terms as Attorney General | Britannica». *www.britannica.com* (στα Αγγλικά). Ανακτήθηκε στις 12 Ιουνίου 2022.
4. ↑  «Attorney General: William Pelham Barr». *www.justice.gov* (στα Αγγλικά). 23 Οκτωβρίου 2014. Ανακτήθηκε στις 12 Ιουνίου 2022.
5. ↑  Balsamo, Michael· Long, Colleen· Tucker, Eric (27 Ιουλίου 2020). «Barr able to put his stamp on executive power as Trump's AG». *Associated Press*. Ανακτήθηκε στις 28 Νοεμβρίου 2020.
6. ↑  Timmons, Heather· Timmons, Heather (8 Δεκεμβρίου 2018). «Trump nominee William Barr pushed for the death penalty to "send a message to drug dealers"». *Quartz*.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2034913
* LCCN: no92015764
* GND: 1178147312

 |

 |
**Διάσταση** στη χημεία και στη βιοχημεία ονομάζεται η γενική διεργασία κατά την οποία «μόρια» (με την ευρύτερη έννοια, που συμπεριλαμβάνει τις βασικές δομικές μονάδες σε ιονικές ενώσεις ή και σε σύμπλοκα) διαχωρίζονται σε μικρότερα σωματίδια, όπως άτομα, ιόντα ή ελεύθερες ρίζες, συνήθως με τη μορφή αμφίδρομης αντίδρασης. Για παράδειγμα, όταν ένα (κλασσικό) οξύ (γενικού τύπου HA) διαλύεται σε νερό, ένας (τουλάχιστον) ομοιοπολικός δεσμός (A-H) ανάμεσα σε ένα ηλεκτραρνητικό άτομο και ένα άτομο υδρογόνου διασπάται ετερολυτικά, δίνοντας στη θέση του (πρώην ηλεκτρικά ουδέτερου) μορίου του οξέος (HA) ένα πρωτόνιο (H+) και ένα ανιόν (A-, στην πραγματικότητα εφυδατωμένα, δηλαδή H3O+ και [A(H2O)]-).

Σταθερά διάστασης
-----------------

Για τις αντιστρέψιμες διαστάσεις (ενώσεων με γενικό τύπο AB) υφίσταται μια χημική ισορροπία:

{\displaystyle \mathrm {AB\rightleftarrows A+B} }

Στην παραπάνω αναφερόμενη περίπτωση η σταθερά διάστασης (Kα), που αντιπροσωπεύει την αναλογία συγκεντρώσεων των προϊόντων διάστασης (Α και Β) και της αδιάστατης ένωσης (ΑΒ), δίνεται από τον ακόλουθο τύπο:

{\displaystyle \mathrm {K\_{\alpha }={\frac {[A][B]}{[AB]}}} }

όπου [A], [B] και [ΑΒ] οι συγκεντρώσεις των προϊόντων διάστασης (Α και Β) και της αδιάστατης ένωσης (ΑΒ), αντίστοιχα.

Βαθμός διάστασης
----------------

Ο βαθμός διάστασης είναι το κλάσμα της ποσότητας των αρχικών μορίων που διαλύθηκαν που έχουν διασταθεί ανά γραμμομόριο. Συνήθως συμβολίζεται με το ελληνικό γράμμα α. Στα ισχυρά οξέα και στις ισχυρές βάσεις το α είναι κοντά στο 1. Τα ασθενέστερα οξέα και οι ασθενέστερες βάσεις έχουν μικρότερο βαθμό διάστσης.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dissociation (chemistry)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |